**SAJTÓINFORMÁCIÓ**

Dorog, 2020. november 24.

**Tizedik alkalommal díjazzák az értéket az építészetben – indul az Év Homlokzata 2021 pályázat**

**Idén tizedik alkalommal hirdetik meg az Év Homlokzata pályázatot, amelynek célja a hazai építészet értékeinek felfedezése, elismerése és széles szakmai körben való bemutatása. A neves szakértőkből álló zsűri öt kategóriában várja azon építészeknek és kivitelezőknek a jelentkezését, akik az új vagy újonnan felújított homlokzatok megalkotásához Baumit termékeket használtak. Hazánk legizgalmasabb építészeti megoldásai kategóriánként egymillió forint nyereményért szállnak harcba.**

Az egyik legrangosabb és legmagasabb díjazású építészeti megmérettetés alapítója és fő támogatója a Baumit. Az immáron tizedik alkalommal kiírt Év Homlokzata pályázatra a korábbi évekhez hasonlóan az egész ország területéről várják a szakma legizgalmasabb homlokzati megoldásait. A nevezésre öt kategóriában, eltérő épülettípus szerinti felosztásban van lehetőség, így családi ház, társasház, középület, energetikai felújítás, valamint műemlék felújítással is pályázhatnak hazánk legjobb építészei és kivitelezői.

Az innovatív, kreatív, értékteremtő és megőrző, valamint a fenntarthatósági szempontból is kiemelkedő homlokzatok pályázataival 2020. december 1-től lehet jelentkezni. A pályázat feltétele az épületek kialakításánál a Baumit által gyártott homlokzati termékek felhasználása. A beérkezett pályamunkákat egy öt fős, neves építészekből és szakértőkből álló független szakmai zsűri bírálja el. A zsűri által legjobbnak és legszebbnek vélt homlokzatok mellett az év második felében megtartandó közönségszavazás nyertese, valamint a Baumit ügyvezetői díj nyertese is külön elismerésben részesül majd.

*„Az Év Homlokzata pályázat hagyománya, hogy alapítóként és főtámogatóként átadunk egy Baumit különdíjat is. Erre az elismerésre különösen büszkék vagyunk, hiszen a kiválasztásban a szakmai szempontokon kívül szerepet kap az épület küldetése és a mögötte álló emberi teljesítmény is. Ezek olyan értékek, amelyek túlmutatva az épület szerkezetén tükrözik a Baumit által képviselt gondolkodást”* – mondta el Illy Gábor, a Baumit ügyvezetője.

A pályázat záró elemeként az egyes kategóriák nyerteseit ünnepélyes eredményhirdetés keretein belül, 2021. novemberében díjazzák a szervezők, kategóriánként 1 millió forint értékű nyereménnyel.

A nevezéseket az [www.evhomlokazta.hu](http://www.evhomlokazta.hu) felületen keresztül lehet benyújtani 2021. április 30-ig. További információ: [evhomlokzata@baumit.hu](mailto:evhomlokzata@baumit.hu).

Az Év Homlokzata díj zsűritagjai: Jánosi János, Ybl-díjas és Pro Architectura-díjas építész; Máté Klára a Magyar Építéstechnika főszerkesztője; Dr. Tari Gábor PhD egyetemi docens, a BME Rajzi és Formaismereti Tanszék, Színdinamika Szakmérnöki Műhely; Vadász Bence Ybl-díjas és Pro Architectura-díjas építész és Vidor Győző a Xella közép-európai igazgatója.

A 2018-as Év Homlokzata díjazottjainak fényképei innen tölthetők le nyomdai minőségben (az épület neve mellett a kategória szerepel): <https://we.tl/t-wBIDZ00RTg>

**A Baumitról**

A Baumit az osztrák Schmid Industrie Holding (SIH) tagja, amely Európában és Ázsiában közel 100 vállalattal van jelen, több mint 5.700 munkatársat foglalkoztat. A Baumit márka fő termékcsoportjai: hőszigetelő rendszerek, színes vakolatok és homlokzatfestékek, aljzatképző és hidegburkolati ragasztó rendszerek, homlokzati és beltéri felújító rendszerek, beltéri vakolatok, glettek és festékek gyártása és forgalmazása.

A Baumit első külföldi leányvállalata 1990-ben Magyarországon alakult meg és az mára a magyar piac meghatározó építőanyag gyártójává vált. A Baumit Kft. négy gyárat üzemeltet Magyarországon: Alsózsolcán, Dorogon, Pásztón és Visontán, cégközpontja Dorogon található. A Baumit Kft. 2019-es árbevétele 28,2 milliárd forint volt, és éves átlagban 302 munkatársat foglalkoztatott. A magyar vállalat az elmúlt években társadalmi felelősségvállalási programjának keretében többek közt műemlék épületek renoválását, oktatási intézmények felújítását támogatta, valamint alapítója és fő támogatója az Év Homlokzata építészeti pályázatnak.

**További információ:**

**Gáznár Norbert Brúnó**

LOUNGE Communication

Tel: +36 30 590 1003  
E-mail: [norbert.gaznar@lounge.hu](mailto:norbert.gaznar@lounge.hu)